— Դժվար է պատասխանել։ Ընդհանրապես շուկաները յուրահատուկ ժողովրդական գրքեր են, այստեղ կարելի է շատ բան իմանալ այս կամ այն երկրի մշակույթի, առանձնահատկությունների մասին։ Ես Երևանում շուկա գնացի, ու առաջին բանը, որ աչքի ընկավ, մեծ քանակությամբ չրերն էին, չորացրած բանջարեղենը և պահածոյացված մթերքը։ Դա շատ բան է ասում, դուք խնայելու յուրահատուկ ձիրք ունեք, ինչը պայմանավորված է ձմեռն անցկացնելու անհրաժեշտությամբ։ Դա նաև վկայում է այն մասին, որ դուք, որպես ժողովուրդ, վատ ժամանակներ եք ապրել։